**CONTRACT DE PRESTARI SERVICII**

**Nr. din**

În temeiul Legii nr. 98/2016 privind achizițiile publice, cu modificările și completările ulterioare, ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;

În baza Procesului verbal nr. ............................prin care oferta declarată câștigătoare a contractului de achiziție publică de executie lucrari având ca obiect **..............................................................................................** Cod CPV 71322000-1 Servicii de proiectare tehnică pentru construcții de lucrări (Rev.2), este ofertadepusă de către operatorul economic **..........................................................**

S-a încheiat prezentul contract de achiziție publică de executie lucrari, **între:**

***Art. 1. Părţile contractante***

**ORAȘUL GHIMBAV**, cu sediul în str. Lungă, nr. 2, telefon/fax 0268/258006, 0268/258355, mail [relatiipublice@primaria-ghimbav.ro](mailto:relatiipublice@primaria-ghimbav.ro), cod fiscal 4801362, cont nr. RO45 TREZ 24A8 4030 3710 101X deschis la Trezoreria Codlea, reprezentată de **Primar,** **Dl. IONEL FLIUNDRA** în calitate de ***Achizitor*,** pe de o parte,

**și**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în judetul \_\_\_\_\_\_\_\_\_\_, str \_\_\_\_\_\_\_\_\_\_\_, nr. \_\_\_\_\_\_, Cod poștal: \_\_\_\_\_\_, tel/fax\_\_\_\_\_\_\_\_\_\_\_\_\_ e-mail: \_\_\_\_\_\_\_\_\_\_\_, înregistrată la ONRC sub nr. \_\_\_\_\_\_\_\_\_\_\_\_\_, Cod Unic de Înregistrare Fiscală nr.: \_\_\_\_\_\_\_\_\_\_\_\_\_, cont: \_\_\_\_\_\_\_\_\_\_\_\_\_\_\_\_\_\_\_, deschis la Trezoreria \_\_\_\_\_\_\_\_\_\_\_\_\_, reprezentată prin **\_\_\_\_\_\_\_\_\_\_\_\_\_\_\_\_\_\_\_\_\_\_\_**

***CLAUZE GENERALE***

***Art. 2. Obiectul contractului***

**2.1.** Obiectul contractului consta in Servicii de proiectare la investiția **”Amenajare zonă de agrement orașul Ghimbav, Jud. Brașov”,** în conformitate cu cerintele caietului de sarcini, cu prevederile prezentului contract, cu respectarea obligațiilor asumate în oferta tehnică nr. atribuit in SEAP \_\_\_\_\_\_\_\_\_/\_\_\_\_\_\_\_\_\_, părți integrante din prezentul contract, la standardele şi/sau performanţele în vigoare existente în domeniu la data semnării contractului, constand in:

- Documentaţia tehnică proiect tehnic împreuna cu detaliile de execuţie şi caietele de sarcini cu listele de cantitaţi de lucrări şi formularele conform HG 907/ 2016 - (D.T.P.Th.+C.S.+D.E.);

- Documenţia tehnică pentru obţinerea autorizaţiei de construire conform cerinţelor din certificatul de urbanism şi a legii nr. 50/1991 actualizată - (D.T.A.C.);

-Documenţia tehnică pentru organizarea executiei conform cerinţelor din certificatul de urbanism şi a legii nr. 50/1991 actualizată - (D.T.O.E.);

-Obţinerea avizelor şi acordurilor conform certificatului de urbanism şi a legislatiei în vigoare (fară plata taxelor aferente);

-Asistenţă tehnică de specialitate pe perioada implementării proiectului.

**2.2.** Achizitorul se obligă să achiziționeze, să recepționeze serviciile prestate ce fac obiectul prezentului contract și să plătească prețul ofertat, conform ofertei financiare cu nr. SEAP \_\_\_\_\_\_\_\_\_\_\_/\_\_\_\_\_\_\_\_ și prevăzut la *art. 3 Prețul contractului* din prezentul contract.

***Art. 3. Prețul contractului***

**3.1.** Prețul convenit pentru îndeplinirea contractului, plătibil prestatorului de către achizitor, este de **\_\_\_\_\_\_\_\_\_\_ lei fara TVA, la care se adaugă cota legala de TVA,** conform ofertei financiarecu nr. atribuit în SEAP , anexă parte integrantă din prezentul contract.

**3.2.** Prețul este ferm, fix, exprimat în lei și nu se se ajustează pe toată perioada de derulare a contractului.

**3.3.** Achizitorul poate efectua plăți parțiale, în conformitate cu prevederile art. 13. ,,Recepţia serviciilor prestate și a lucrărilor executate” din prezentul contract.

***Art. 4 Durata contractului***

**4.1**. Prezentul contract intră în vigoare la data semnarii acestuia și este valabil până la data semnarii procesului verbal de recepție finală pentru **Servicii de proiectare la investiția ”Amenajare zonă de agrement orașul Ghimbav, Jud. Brașov”,**

**4.2.** Termenul de realizare a proiectului tehnic este de maxim 4 luni, de la data ordinului de începere transmis de către achizitor, pe parcursul acestei perioade Antreprenorul General avand obligaţia de a depune documentaţiile necesare obţinerii restului avizelor precum şi pe cea pentru obţinerea autorizaţiei de construire.

**4.3.** Prestatorul va asigura asistenţă tehnică de specialitate pe perioada implementării proiectului.

***Art. 5 Verificare, recepție și modalități de plată***

**5.1.**Recepția serviciilor prestate se va efectua de către achizitor, prin reprezentantul acestuia, care are dreptul de a verifica modul de prestare a serviciilor pentru a stabili conformitatea acestora cu prevederile prezentului contract.

**5.2.** În vederea efectuării plății de către achizitor, prestatorul are obligația să înregistreze facturile emise la Registratura autorității contractante, din Ghimbav, str. Lungă nr. 2, însoțite de copie a procesului verbal de recepție întocmit de către achizitor, semnat de ambele părți.

**5.3.** Plata se va realiza prin ordin de plată, după verificarea facturii depusă de prestator și confirmată de achizitor în baza procesului verbal de recepție, în termen de 30 zile de la la validarea facturii de către achizitor încărcată de către prestator în E-factura conform art. 5.2. din prezenta secțiune.

***Art. 6 Documentele contractului***

**6.1.** Documentele care fac parte integrantă din contract, sunt:

1. Caiet de sarcini;
2. Oferta tehnică nr.: \_\_\_\_\_\_\_\_\_\_\_\_\_\_\_\_\_\_\_\_\_, solicitările de clarificări și răspunsurile la acestea, dacă este cazul;
3. Oferta financiară nr.: \_\_\_\_\_\_\_\_\_\_\_\_\_\_\_\_\_\_\_\_\_\_, solicitările de clarificări și răspunsurile la acestea, dacă este cazul;
4. Graficul fizic de predare a documentațiilor tehnice pe faze de întocmire, predare și plăți;
5. Acordul de asociere, dacă este cazul;
6. Acordul de subcontractare, dacă este cazul;
7. Instrumentul de garantare pentru constituirea garanției de bună execuție, respectiv dovada deschiderii contului la dispoziția Primariei Orasului Ghimbav;
8. Orice alt document dupa caz.

**6.2.** În cazul în care, pe parcursul îndeplinirii prezentului contract, se constată faptul că anumite elemente ale ofertei tehnice sunt inferioare sau nu corespund cerințelor prevăzute în Caietul de sarcini, **prevalează prevederile Caietului de sarcini.**

**6.3.** Serviciile prestate în baza prezentului contract vor respecta standardele, normativele și legislația în vigoare cu incidență în materie.

***Art. 7. Obligaţiile principale ale prestatorului***

**7.1.** Prestatorul se obligă să prestezeServicii de proiectare la investiția **”Amenajare zonă de agrement orașul Ghimbav, Jud. Brașov”***,* în conformitate cu prevederile prezentului contract, cu respectarea cerințelor și specificațiilor prevăzute în Tema de proiectare și a obligațiilor asumate în oferta tehnică nr.:\_\_\_\_\_\_\_\_\_, părți integrante din prezentul contract, la standardele şi/sau performanţele în vigoare existente în domeniu la data semnării prezentului contract.

**7.2.** Prestatorul va respecta legislația în domeniu și reglementările tehnice în vigoare, române și europene (standarde, normative, ghiduri, etc.) în vederea proiectării. Obiectivul de investiţie va fi proiectat astfel încât să se asigure buna desfășurare a traficului general şi de transport public în condiții de confort, siguranță și securitate și să utilizeze terenul într-o manieră eficientă.

**7.3.** Prestatorul va realiza memoriile tehnice și părțile desenate aferente acestora pentru a descrie principalele caracteristici și elementele dimensionale ale tuturor părţilor incluse în studiul de fezabilitate şi pe fiecare specialitate. Pe baza acestora se vor întocmi proiectul tehnic de execuţie, proiect pentru obţinerea autorizaţiei de construire, detaliile de execuţie şi proiectul de organizare a execuţiei lucrărilor pentru soluţia agreeată de achizitor.

**7.4.** Prestatorul va identifica posibilitățile tehnologice de execuție și va prezenta etapizarea lucrărilor pe durata execuției acestora.

**7.5.** La întocmirea documentațiilor tehnice, proiectantul va ține cont și se va conforma cerințelor din avizele și acordurile obținute. In cazul existenței unor utilități în amplasament, prestatorul are obligatia elaborarii documentatiilor necesare pentru devierea și/sau protejarea conform cerintelor de la furnizori.

**7.6.** Urmare a stabilirii soluției tehnice recomandate din cadrul studiului de fezabilitate, prestatorul va întocmi listele de cantități de lucrări și de echipamente necesare în evaluarea costului de realizare a acestor lucrări, cu respectarea devizul general aprobat și a graficului de execuție al proiectului în conformitate cu specificațiile de proiectare.

**7.7.** Prestatorul se obliga sa realizeze urmatoarele:

- Elaborarea documentatiilor pentru avizele si acordurile solicitate prin certificatul de urbanism, care sunt necesare la faza PT, obtinerea lor de la furnizorii de utilitati, (PENTRU TOTI DEȚINĂTORII DE REȚELE TEHNICO-EDILITARE, MEDIU, etc.). Costul avizelor va fi suportat de achizitor;

- Întocmirea şi realizarea demersurilor necesare în vederea elaborării eventualelor studii necesare obţinerii avizelor din certificatul de urbanism şi a tuturor documentaţiilor care se impun (Proiectantul este obligat sa întocmească orice studii si proiecte necesare în vederea obținerii autorizației de construire);

- Elaborarea proiectului pentru obţinerea autorizaţiei de construire ( DTAC ) şi a proiectului de organizare a execuţiei lucrărilor ( DTOE ), conform prevederilor legislative în vigoare;

- Elaborarea proiectului tehnic şi a detaliilor de execuţie, conform prevederilor legislative în vigoare;

- Programul de urmărire a comportării lucrării în timp;

- Elaborarea caietului de sarcini aferent documentaţiei de atribuire de către beneficiar a contractului pentru executarea lucrărilor de investiţii;

- Asigurarea asistenţei tehnice pe perioada de derulare a procedurii de achizitie publică în vederea atribuirii contractului de lucrări (Proiectantul va răspunde la clarificări pe toată perioada de derulare a achiziției);

- Asigurarea asistenţei tehnice pe perioada execuţiei lucrărilor, inclusiv participarea la inspecţie în fazele determinante, vizarea notelor de renunțare/comandă suplimentară, elaborarea de soluții pentru situații neprevăzute în momentul întocmirii proiectului tehnic, altele, până la semnarea procesului verbal de recepție finală a lucrărilor;

- Actualizarea proiectului tehnic (As-Built) şi a Devizului general la finalizarea lucrărilor;

- Elaborarea raportului privind terminarea lucrărilor (referatul de conformitate privind lucrările executate), cu ocazia recepţiei la terminarea lucrărilor.

**7.8.** Prestatorul va executa serviciile descrise mai sus, în conformitate cu: HG 907/2016, Legea nr. 50/1991, completată cu Legea 453/2001 și Legea nr. 10/1995, actualizată, şi cu respectarea legislaţiei şi reglementărilor tehnice în vigoare.

**7.9.** Prestatorul va realiza serviciile solicitate la un nivel cantitativ şi calitativ care să asigure viabilitatea şi calitatea soluţiilor tehnice, a structurilor definite, nivelul costurilor de investiţie estimate ale proiectantului, etc. în vederea maximizării şanselor achizitorului pentru implementarea obiectivului de investiţii.

**7.10.** Documentația va avea un nivel de acuratețe cât mai ridicat, astfel încât pe parcursul execuției lucrărilor să fie necesare cât mai puține ajustări. La elaborarea soluțiilor de proiectare se vor lua în considerare noile tendințe inovatoare din domeniul construcțiilor civile adaptate la specificul contractului și vor fi respectate aspectele de mediu și sociale.

**7.11.** Prestatorul va fi responsabil pentru identificarea, analiza, ierarhizarea, cuantificarea şi propunerea măsurilor pentru eliminarea /minimizarea /controlul /alocarea riscurilor proiectului în baza principiilor, standardelor, metodologiilor şi procedurilor specifice şi recunoscute ale managementului riscurilor proiectelor în sectorul drumurilor.

**7.12.** Prestatorul va purta întreaga responsabilitate pentru îndeplinirea corectă şi de calitate a cerinţelor descrise în prezentul contract.

**7.13.** Prestatorul își asumă integral răspunderea pentru respectarea legislației privind sănătatea și securitatea muncii pentru personalul însărcinat cu realizarea lucrării, conform Legii 319/2006 privind securitatea și sănătatea în muncă și HG 300/2006 actualizată, privind cerințele minime de securitatea și sănătate pentru șantierele temporare sau mobile.

**7.14.** Prestatorul va răspunde pentru antemăsurătorile întocmite.

**7.15.** Prestatorul va întocmi documentația tehnică fără greșeli/omisiuni de proiectare care vor conduce ulterior la costuri suplimentare pe perioada de execuție a lucrărilor. În cazul în care în timpul execuției apar lucrări suplimentare care nu au fost prevăzute în documentația întocmită, acestea se vor suporta de către proiectant. Contravaloarea acestora se va achita de către proiectant în termen de 15 zile de la notificarea din partea achizitorului.

**7.16.** Documentația va fi întocmită astfel încât să poată fi folosită cu succes pentru realizarea construcției, nefiind necesare modificări semnificative pe durata execuției lucrărilor. Proiectantul va oferi asistență tehnică pe toată durata de execuție și va răspunde prompt la toate solicitările venite din partea constructorului și altor autorități competente.

**7.17.** Dispozițiile de șantier elaborate pe perioada execuției lucrărilor nu vor genera costuri suplimentare sau prelungirea termenelor din cauza lipsei de claritate sau a neconcordanțelor/erorilor în documentația de proiectare.

Orice modificare a Documentaţiei Tehnice pentru obţinerea Autorizaţiei de Construire ( DTAC ) se va face în conformitate cu prevederile Condiţiilor Contractuale.

**7.18.** Proiectul tehnic trebuie să permită elaborarea detaliilor de execuţie în conformitate cu materialele şi tehnologia de execuţie propusă, cu respectarea strictă a prevederilor proiectului tehnic, fără să fie necesară suplimentarea cantităţilor de lucrări şi fără a se depăşi costul lucrării stabilit în faza de studiu de fezabilitate/documentaţie de avizare cu mai mult de 10% (dar în acest caz proiectantul va trebui să justifice această creştere).

**7.19.** Proiectul tehnic se elaborează pe baza studiului de fezabilitate aprobat si pus la dispozitia proiectantului, etapă în care s-au aprobat indicatorii tehnico-economici, elementele şi soluţiile principale ale lucrării şi în care au fost obţinute toate avizele şi acordurile de principiu, în conformitate cu prevederile legale.

**7.20.** Proiectul tehnic se verifică (la toate cerințele în funcție de tipul lucrărilor) pentru cerinţele de calitate de specialişti atestaţi de Ministerul Dezvoltării Regionale şi Administraţiei Publice(MDRAP), indicaţi de achizitor, în condiţiile legii.

**7.21.** Proiectantul va ceda drepturile de proprietate intelectuala achizitorului.

**7.22.** Proiectantul va avea obligaţia de a răspunde solicitării achizitorului privind prezenţa acestuia în şantier la notificarea achizitorului sau ori de câte ori situaţia o impune şi ori de câte ori primeşte o solicitare scrisă sau sub orice altă formă de comunicare.

**7.23.** Proiectantul are obligaţia de a răspunde solicitării achizitorului privind participarea acestuia la întâlnirile achizitorului cu una sau toate părţile menţionate mai jos:

-Inspectoratul de Stat în construcţii;

-Avizatori.

**7.24.** Orice modificare adusă, din motive obiective, Proiectului, Caietelor de Sarcini sau Listelor de Cantităţi va fi facută în conformitate cu Condiţiile Contractuale cu respectarea prevederilor legislaţiei privind achiziţiile publice precum şi a legislaţiei privind calitatea în construcţii. Modificările vor fi înaintate sub formă de Dispoziţie de şantier.

Dispoziţiile de şantier, aprobate de către verificatorul de proiect şi expert (dacă este cazul), vor fi însoţite de:

- memoriu/ nota justificativă prin care să fie fundamentată orice modificare, suplimentare sau renunţare adusă Proiectului, Caietelor de Sarcini sau Listelor de cantităţi, în condiţiile contractului de proiectare şi execuţie;

-note de comandă suplimentară (antemăsurători, liste de cantităţi cu preţuri) – dacă este cazul;

-note de renunţare – (antemăsurători, liste de cantităţi cu preţuri) – dacă este cazul;

**7.25.** Pentru asigurarea execuţiei lucrărilor conform legislaţiei în vigoare, atât calitativ cât şi cantitativ, este nevoie de asistenţa permanentă a Proiectantului pe toată durata execuţiei lucrărilor astfel :

- va oferi moduri de tratare a neconformităţilor eventual apărute;

- va răspunde solicitării Achizitorului, ori de câte ori este necesar, pentru asigurarea conformităţii cu proiectul şi a nivelului de calitate, la orice sesizare privind neconformităţile şi/sau neconcordanţele constatate în proiect în vederea soluţionării;

- va soluţiona neconformităţile, defectele şi neconcordanţele apărute în fazele de execuţie, prin soluţii tehnice, cu acordul Achizitorului;

- va urmări pe şantier utilizarea în execuţie a materialelor din proiect;

- va participa la întocmirea Cărţii Tehnice a Construcţiei Capitolele A şi D;

- va întocmi şi înainta Achizitorului, Raportul Proiectantului la Terminarea Lucrărilor.

**7.26.** Proiectantul va obţine Certificatul de performanță energetică a clădirii  la finalizarea lucrărilor - document elaborat conform metodologiei de calcul al performanței energetice a clădirilor, prin care va fi indicată performanța energetică a clădirii și care va cuprinde date cu privire la consumurile de energie în clădire şi va fi prezentat la semnarea procesului verbal de recepţie la terminarea lucrărilor.

**7.27.** Documentațiile tehnice vor fi întocmite în acord cu ghidurile și reglementările în vigoare, proiectantul prezentându-le după caz grupate în părți scrise și părți desenate.

Documentaţia conţinând piese scrise şi desenate se va întocmi în 4 exemplare originale, pe hârtie, ştampilate conform normelor în vigoare, un exemplar în format electronic (pdf), conţinând documentaţia scanată, semnată şi ştampilată precum şi în format editabil (word) partea scrisă şi (dwg) partea desenată.

Observaţie importantă:

Documentaţiile vor fi îndosariate în bibliorafturi, inscripţionate cu denumirea proiectului, volumul, faza de proiectare.

Documentaţia va fi scrisă cu acelaşi font, îngrijit, iar planşele vor fi prevăzute cu sistem anti rupere/întărite în zona de îndosariere sau introduse în folii de plastic transparent;

Toate paginile numerotate vor fi ştampilate şi semnate în original conform competenţelor.

*În caz de nerespectare a cerinţelor de mai sus achizitorul îşi rezervă dreptul de a respinge recepţia documentaţiei serviciilor de proiectare.*

**7.28.** Prestatorul are obligația de a emite factura pentru serviciile prestate, să evidențieze aceste servicii în anexele aferente facturilor emise, respectiv procese-verbale de recepție și situația de plată întocmită în baza acestora, semnate de către ambele părți fără obiecțiuni.

**7.29.** În vederea efectuării plății de către achizitor, prestatorul are obligația să înregistreze facturile emise, la Centrul de Informaţii pentru Cetăţeni din cadrul Primăriei Municipiului Braşov (CIC), din B-dul Eroilor nr. 8, camera 1.

**7.30.** Prestatorul are obligaţia de a despăgubi achizitorul împotriva oricăror:

***a).*** reclamaţii şi acţiuni în justiţie, care rezultă din încălcarea unor drepturi de proprietate intelectuală (brevete, nume, mărci înregistrate etc), legate de serviciile prestate;

***b).*** daune-interese, costuri, taxe şi cheltuieli de orice natură, cu excepţia situaţiei în care o astfel de încălcare rezultă din respectarea temei de proiectare, întocmita de către achizitor.

***Art. 8. Obligaţiile principale ale achizitorului***

**8.1.** Achizitorul este pe deplin responsabil de exactitatea documentelor și a oricăror informații furnizate prestatorului pentru îndeplinirea obligațiilor sale prevăzute în prezentul contract.

**8.2.** Achizitorul va pune la dispozitia prestatorului orice facilități și/sau informații pe care acesta le-a solicitat, dacă sunt necesare îndeplinirii prezentului contract, în măsura în care dispune de acestea.

**8.3.** Achizitorul se obligă să plătească prețul pentru serviciile prestate, astfel cum acesta este precizat la *art. 3 „Prețul contractului”* din prezentul contract, în conformitate cu factura emisă de către prestator, însoțită de anexe privind serviciile prestate și recepționate de către achizitor.

**8.4.** Achitarea facturilor se va efectua de către achizitor, prin virament, în contul de Trezorerie al prestatorului, prevăzut la *art. 1 „Părțile contractului”* din prezentul contract, în termen de 30 de zile de la înregistrarea facturii emise de către prestator, în condițiile *art. 7 „Obligațiile prestatorului”* din prezentul contract.

***Art. 9. Sancțiuni pentru neîndeplinirea culpabilă a obligațiilor***

**9.1.** În cazul în care, din vina sa exclusivă, prestatorul nu reușește să-și îndeplinească obligațiile asumate prin contract, atunci achizitorul are dreptul de a deduce din prețul contractului, ca penalități, o sumă echivalentă cuo cotă procentuală de **1 (unu) %** pentru fiecare zi de întârziere, din valoarea contractului, fără TVA, rămasă de executat până la îndeplinirea efectivă a obligațiilor contractuale, în termenul stabilit de achizitor, fără a depăși 15 % din valoarea contractului, fără TVA.

**9.2.** În cazul în care achizitorul constată neîndeplinirea obligațiilor contractuale asumate de către prestator, achizitorul va transmite prestatorului o notificare scrisă prin care va semnala acest lucru și va solicita remedierea situației. După expirarea termenului stabilit în notificarea finală de achizitor în vederea remedierii lipsurilor și/sau a deficiențelor constatate, în cazul în care prestatorul nu remediază problema semnalată de achizitor, contractul se reziliază de drept, fără somație, punere în întârziere sau chemare în judecată. În acest caz, prestatorul datorează daune achizitorului în valoarea produselor furnizate și a serviciilor conexe neprestate sau furnizate necorespunzător și a serviciilor conexe prestate necorespunzător, daune ce se vor achita în termenul stabilit de către achizitor de drept, fără somație, punere în întârziere sau chemare în judecată.

**9.3.** În cazul în care achizitorul nu onorează facturile în termen de 30 de zile de la data primirii facturii, atunci acesta are obligația de a plăti ca penalitate, o sumă echivalentă cu o cotă procentuală de **1 (unu) %** din suma datorată, pentru fiecare zi de întârziere, până la data efectivă a plății, fără a depăși 15 % din valoarea contractului, fără TVA.

**9.4.** Achizitorul își rezervă dreptul de a denunța unilateral prezentul contract, oricând, printr-o notificare scrisă adresată prestatorului, fără nicio compensație, de la data declarării insolvenței prestatorului, în condițiile Legii nr. 85/2014 privind procedurile de prevenire a insolvenței și de insolvență și cu respectarea condiției ca această denunțare să nu prejudicieze sau să afecteze dreptul la acțiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

**9.5.** Nu se calculează penalități în situația în care prestatorul notifică achizitorul, cu cel puțin 5 (cinci) zile lucrătoare anterior termenelor stipulate în grafic, motivele care duc la imposibilitatea respectării graficului de timp pentru îndeplinirea sarcinilor iar achizitorul acceptă modificarea acestui grafic.

**9.6.** Nu se calculează penalități în situația în care achizitorul notifică prestatorul, cu cel puțin 5 (cinci) zile lucrătoare anterior termenului de plată din prezentul contract, motivele care duc la imposibilitatea respectării acestora iar prestatorul acceptă modificarea termenului de plată.

**9.7.** Sumele necuvenite încasate în plus de către prestator cât și foloasele necuvenite aferente acestora (pe perioada de la încasare până la determinarea și plata lor) se vor stabili în urma verificărilor efectuate de organele abilitate de lege. În aceasta situație achizitorul va notifica sau va chema în garanție, după caz, prestatorul pentru ca acesta să își poată exercita dreptul la apărare.

**9.8.** Sumele determinate conform alineatului de mai sus se vor recupera prin compensare din facturile neachitate către prestatorul în baza prezentul contract sau în baza altor contracte cu achizitorul, existente în derulare la data constatării și comunicării.

**9.9.** În imposibilitatea compensării, prestatorul se obligă să restituie sumele datorate, în termen de 15 zile de la data constatării și înștiințării acestuia, achitarea acestor sume efectuându-se prin mijloace de plată obișnuite, în contul achizitorului.

**9.10.** Penalitățile datorate conform clauzelor 9.1 și 9.3 curg de drept de la data scadenței obligațiilor asumate conform prezentului contract.

***CLAUZE SPECIFICE***

***Art. 10. Garanţia de bună execuţie a contractului***

**10.1.** Prestatorul are obligaţia de a constitui garanţia de bună execuţie a contractului în termen de 5 (cinci) zile lucrătoare de la data semnării prezentului contract.

**10.2.** În cazul în care pe parcursul executării prezentului contract se suplimentează valoarea acestuia, prestatorul are obligația de a completa garanția de bună execuție în corelație cu noua valoare a contractului.

**10.3.** Cuantumul garanţiei de bună execuţie a contractului reprezintă 10% din valoarea contractului fără TVA, respectiv ------------------------ lei.

**10.4.** Garanţia de bună execuţie se constituie prin virament bancar, într-un cont de garanție bancară deschis de către prestator la Trezoreria Statului din cadrul organului fiscal competent în administrarea acestuia sau printr-un instrument de garantare emis în condițiile legii de o societate bancară sau de o societate de asigurări.

**10.5.** În cazul în care garanția de bună execuție se constituie prin scrisoare de garanție bancară sau poliță emisă de o societate de asigurări, perioada de valabilitate a garanției de bună execuție va respecta perioada de valabilitate a contractului menționată la art. 6 ”Durata contractului”.

**10.6.** Dacă părțile convin, garanția de bună execuție se poate constitui și prin rețineri succesive din sumele datorate pentru facturi parțiale. În acest caz, prestatorul are obligația de a deschide un cont la dispoziția achizitorului.

**10.7.** Suma inițială care se depune de către prestator în contul de disponibil deschis în conformitate cu prevederile art. 10.5, nu poate fi mai mică de 0,5% din prețul contractului fără TVA, respectiv ---------------------- lei.

**10.8.** Pe parcursul îndeplinirii prezentului contract achizitorul urmează să alimenteze contul de disponibil constituit conform art. 10.5, prin rețineri succesive din sumele datorate și cuvenite prestatorului până la concurența sumei stabilite drept garanție de bună execuție în prezentul contract și va înștiința prestatorul despre vărsământul efectuat, precum și despre destinația lui.

**10.9.** Din contul de disponibil deschis pe numele prestatorului prevăzut la art. 15.5 pot fi dispuse plăți atât de către prestator, cu avizul scris al achizitorului care se prezintă unității Trezoreriei Statului, cât și de unitatea de Trezoreria Statului la solicitarea scrisă a achizitorului în favoarea căruia este constituită garanția de bună execuție.

**10.10.** Contul de disponibil deschis conform art. 10.5 este purtător de dobândă în favoarea prestatorului.

**10.11.** Neconstituirea garanţiei de bună execuţie în conformitate cu prevederile art. 10.1 și 10.2 din prezentul contract, atrage rezilierea contractului de drept, fără somaţie, punere în întârziere sau chemare în judecată, cu reținerea garanției de participare, achizitorul neavând nicio obligaţie, de niciun fel, faţă de prestator.

**10.12.** Achizitorul are obligaţia de a elibera/restitui garanția de bună execuție în condiţiile legii, în termen de 14 zile de la data încheierii procesului-verbal de recepţie la terminarea serviciilor, situaţie consemnată într-un proces-verbal de recepţie/constatare a prestării serviciilor, în conformitate cu prevederile prezentului contract precum şi cu respectarea cerinţelor şi specificaţiilor prevăzute în caietul de sarcini, semnat de către ambele părţi, fără obiecţiuni;

**10.13.** Achizitorul are dreptul de a emite pretenţii asupra garanţiei de bună execuţie, dacă prestatorul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

***Art. 11. Ajustarea prețului contractului***

**11.1.** Pentru serviciile prestate, plățile datorate de achizitor prestatorului sunt prețurile menționate la *art. 3 Prețul contractului*din prezentul contract, prețurile fiind fixe, ferme și fără posibilitatea modificării acestora pe toată perioada de derulare a contractului.

**11.2.** Prin excepție de la art 11.1 din prezenta secțiune, prețul prezentului contract poate fi ajustat cu respectarea prevederilor art. 221 din Legea nr. 98/2016 privind achizițiile publice, cu modificările și completările ulterioare, coroborate cu prevederile art. 164 alin (4) - (6) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice cu modificările și completările ulterioare.

**11.3.** În cazul prevăzut la art. 11.2 din prezenta secțiune, prezentul contract poate fi modificat prin act adițional, în condițiile prevăzute la *art. 12 „Modificarea contractului”* din prezentul contract.

***Art. 12. Modificarea contractului***

**12.1** Prezentul contract poate fi modificat cu acordul părților, prin act adițional în condițiile art. 221 din Legea 98/2016 privind achizițiile publice, cu modificările și completările ulterioare.

***Art. 13. Asociere și subcontractare (dacă este cazul)***

**13.1.** În cazul în care prestatorul reprezintă o asociere, asociații răspund în mod solidar cu privire la îndeplinirea obligațiilor contractuale.

**13.2.** În cazul în care, în perioada de valabilitate a prezentului contract, prestatorul implică un nou subcontractant sau noi subcontractanți, prestatorul are obligația de a obține acordul achizitorului în condițiile precizate în prezenta secțiune a contractului.

**13.3.** Noul/noii subcontractant/subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice, părți integrante ale prezentului contract, aferentă activității supuse subcontractării.

**13.4.** Contractul/contractele de subcontractare precum și declarația/declarațiile prevăzute la art. 13.3 din prezentul contract, vor fi prezentate cu cel puțin 15 zile înainte de momentul începerii prestării serviciilor de către noul/noii subcontractant/subcontractanți.

**13.5.** Noul/noii subcontractant/subcontractanți au obligația de a prezenta certificatele și documentele justificative necesare pentru verificarea de către achizitor a inexistenței unor situații de excludere, precum și a resurselor/capabilităților corespunzătoare părților de implicare în prezentul contract.

**13.6.** Înlocuirea/implicarea noului/noilor subcontractant/subcontractanți în perioada de implementare a prezentului contract se realizează numai cu acordul achizitorului.

**13.7.** Prestatorul are dreptul de a implica un nou subcontractant sau noi subcontractanți pe durata executării prezentului contract numai cu respectarea condiției ca nominalizarea acestuia/acestora să nu reprezinte o modificare substanțială a prezentului contract.

**13.8.** Nu reprezintă modificare substanțială a prezentului contract, dacă se îndeplinesc următoarele condiții cumulative:

1. introducerea unui nou subcontractant nu are impact asupra îndeplinirii criteriilor de calificare sau în privința aplicării criteriului de atribuire raportat la momentul evaluării ofertelor;
2. introducerea unui nou subcontractant nu modifică prețurile prezentului contract;
3. introducerea unui nou subcontractant este strict necesară pentru îndeplinirea prezentului contract;
4. prin introducerea unui nou subcontractant nu se schimbă caracterul general al obiectului prezentului contract, respectiv atât scopul prezentului contract cât și indicatorii principali rămân nemodificați.

**13.9. (1)** Prestatorul este pe deplin răspunzător față de achizitor pentru modul în care subcontractantul/subcontractanții îndeplinește/îndeplinesc prezentul contract;

1. Subcontractantul/subcontractanții este/sunt pe deplin răspunzător/răspunzători față de prestator pentru modul în care își îndeplinește/îndeplinesc partea corespunzătoare din prezentul contract;

**(3)** Prestatorul are dreptul de a pretinde daune-interese subcontractanților săi pentru neîndeplinirea sau îndeplinirea defectuoasă de către aceștia a părții/părților din prezentul contract care le incumbă.

**13.10.** Prestatorul poate schimba subcontractantul/subcontractanții numai dacă acesta/aceștia nu și-a/și-au îndeplinit partea corespunzătoare din prezentul contract. Schimbarea subcontractantului/subcontractanților va fi notificată achizitorului și nu va determina schimbarea prețurilor prezentului contract.

**13.11.** În cazul în care contractul de subcontractare este denunțat unilateral/reziliat de către una din părțile semnatare, prestatorul are obligația de a prelua partea/părțile din contract aferente activității subcontractate sau de a înlocui subcontractantul cu un alt subcontractant cu respectarea clauzelor din prezenta secțiune din prezentul contract.

***Art. 14. Cesiunea***

**14.1.** Drepturile și obligațiile ce decurg din prezentul contract, inclusiv drepturile la plată, pot fi cesionate de către prestator numai cu acceptul prealabil scris din partea achizitorului.

**14.2.** Prestatorul se obligă să notifice achizitorul cu privire la cesiunea drepturilor și/sau obligațiilor specificate în prezentul contract, inclusiv a drepturilor la plată, în termen de 10 (zece) zile de la data declanșării evenimentului care generează posibila preluare a drepturilor și obligațiilor prestatorului din prezentul contract. Notificarea va cuprinde toate informațiile și datele necesare achizitorului pentru exprimarea acordului/dezacordului cu privire la cesiunea drepturilor și obligațiilor contractuale, inclusiv a drepturilor la plată.

**14.3.** Achizitorul își exprimă acordul/dezacordul cu privire la cesiunea drepturilor și/sau obligațiilor contractuale, inclusiv a drepturilor la plată, în termen de 30 (treizeci) de zile de la data comunicării notificării de către prestator.

**14.4.** Orice drept și/sau obligație cesionat/cesionată de către prestator fără acordul prealabil scris al achizitorului, nu constituie titlu executoriu împotriva achizitorului.

**14.5.** Aprobarea unei cesiuni de către achizitor nu-l va elibera pe prestator de obligațiile care îi revin pentru partea de contract deja executată sau partea necesionată pentru care se poate reține Garanția de Bună Execuție a prestatorului.

**14.6.** În cazul în care prestatorul a cesionat, integral sau parțial, prezentul contract fără respectarea prevederilor prezentei secțiuni, achizitorul poate aplica sancțiunea pentru nerespectarea prevederilor prezentului contract stipulată la secțiunea*art. 18 Încetarea contractului.*

***Art. 15. Caracterul public al contractului***

**15.1.** Dosarul achiziției publice are caracter de document public.

**15.2.** Accesul la aceste informații poate fi restricționat în cazul în care acestea sunt calificate, prin acordul părților, ca informații cu caracter confidențial sau protejate de un drept de proprietate intelectuală, potrivit legii.

**15.3.** În cazul în care s-a stipulat confidențialitatea anumitor clauze, o parte contractantă nu are dreptul de a face cunoscută respectiva clauză fără acordul scris al celeilalte părți, cu excepția cazului în care:

**a)** informația era cunoscută părții contractante înainte ca ea să fi fost primită de la cealaltă parte contractantă;

**b)** partea contractantă a fost obligată în mod legal să dezvăluie informația.

unor situații de excludere, precum și a resurselor/capabilităților corespunzătoare părților de implicare în prezentul contract.

***Art. 16. Recepţie şi verificări***

**16.1.**Achizitorul, prin Serviciul Achiziții, Investitii, Fonduri Europene, Autorizări are dreptul de a verifica modul de prestare a serviciilor pentru a stabili conformitatea lor cu prevederile contractului.

**16.2**. Verificările și recepția serviciilor prestate vor fi efectuate în conformitate cu prevederile din prezentul contract și prevederile Tema de proiectare, parte integrantă din acesta.

***Art. 17. Începere, suspendare, finalizare, întârzieri, sistare***

**17.1.** În cazul în care prestatorul suferă întârzieri datorate în exclusivitate achizitorului, părțile vor stabili de comun de acord prelungirea perioadei de prestare a serviciilor, prin încheierea unui act adițional.

**17.2**. Serviciile prestate în baza contractului trebuie finalizate în termenul convenit de părți, termen care se calculează de la data intrării în vigoare a prezentului contract.

**17.3**. Cu excepția prevederilor *art. 19 „Forța majoră”* din prezentul contract, orice întârziere în îndeplinirea contractului dă dreptul achizitorului de a solicita penalități prestatorului, potrivit prevederilor *art. 9 „Sancțiuni pentru neîndeplinirea culpabilă a obligațiilor”* din prezentul contract.

**17.4.** În cazul în care procedura de acordare sau executare a contractului de servicii este viciată de erori substanțiale, nereguli sau fraudă, autoritatea contractantă va suspenda executarea contractului.

**17.5.** În cazul în care asemenea erori substanțiale, nereguli sau fraude sunt imputabile prestatorului autoritatea contractantă poate suplimentar suspendării să refuze efectuarea plăților sau poate proceda la recuperarea sumelor deja plătite proporțional cu gravitatea viciilor, neregulilor sau fraudei. În vederea recuperării sumelor plătite necuvenit, autoritatea contractantă se va îndrepta împotriva prestatorului în conformitate cu prevederile legale aplicabile în momentul descoperirii faptei.

**17.6.** Autoritatea contractantă are dreptul în mod unilateral de a suspenda executarea contractului de servicii fără ca prestatorul să fie îndreptățit a solicita orice costuri suplimentare/daune aferente suspendării sau care derivă/rezultă ca urmare a suspendării. În cazul în care autoritatea contractantă suspendă executarea contractului, durata acestuia se va prelungi cu perioada în care a fost suspendat.

**17.7.** Autoritatea contractantă are dreptul de a modifica perioada de suspendare a contractului în funcție de circumstanțe. În cazul în care perioada de suspendare a contractului de servicii excede 12 luni, autoritatea contractantă are dreptul, în mod unilateral, de a rezilia contractul, fără ca prestatorul să fie îndreptățit a solicita orice costuri suplimentare/daune aferente suspendării sau care derivă/rezultă ca urmare a rezilierii.

**17.8.** Pentru perioada suspendării contractului, autoritatea contractantă nu are obligația de a efectua nicio plată către prestator.

**17.9.** Autoritatea contractantă are dreptul, în mod unilateral de a suspenda contractul de servicii în lipsa existenței alocării financiare, cu informarea prealabilă a prestatorului.

**17.10.** Prestatorul are posibilitatea să solicite suspendarea contractului, suspendare care operează numai după încheierea unui act adițional semnat de părțile contractante și numai pentru motive temeinic justificate.

***Art. 18. Încetarea contractului***

**18.1.** Prezentul contract încetează de drept:

**a)** prin ajungerea la termen;

**b)** prin acordul de voință al părților;

**c)** datorită intervenirii unui caz de forță majoră;

**18.2.** Contractul se poate denunța unilateral la solicitarea de către o parte a prezentului contract ca urmare a neîndeplinirii sau îndeplinirii în mod necorespunzător/defectuos a obligațiilor asumate prin prezentul contract de către cealaltă parte.

**18.3.** În cazul nerespectării obligațiilor asumate prin prezentul contract de către prestator, rezilierea contractului de către achizitor se poate produce de drept, fără nicio somație, chemare în judecată, notificare prealabilă sau punere în întârziere. În acest caz și fără a fi afectat dreptul achizitorului de a solicita daune-interese, achizitorul are dreptul de a desfășura orice activități pe care le consideră necesare pentru îndeplinirea contractului, pe riscul și cheltuiala prestatorului.

**18.4.** Orice modificare a prezentului contract în perioada de valabilitate a acestuia altfel decât în cazurile și condițiile prevăzute la *art. 12 „Modificarea contractului”* dă dreptul achizitorului de a denunța unilateral prezentul contract, caz în care contractul se reziliază de drept, fără somație, punere în întârziere sau chemare în judecată.

**18.5.** Fără a aduce atingere dispozițiilor dreptului comun privind încetarea contractelor sau dreptului achizitorului de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral prezentul contract în perioada sa de valabilitate în una din următoarele situații:

1. prestatorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;
2. contractul nu ar fi trebuit să fie atribuit prestatorului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

***Art. 19. Forţa majoră***

**19.1.** Forţa majoră este constatată de o autoritate competentă.

**19.2.** Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**19.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

**19.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**19.5.** Dacă forţa majoră acţionează sau se estimează că va acţiona o perioadă mai mare de 3 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***Art. 20. Soluţionarea litigiilor***

**20.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

**20.2.** Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***Art. 21. Drepturi de proprietate intelectuală***

**21.1.** Toată documentația ce face obiectul prezentului contract completă, întocmită sub orice formă, este și va rămâne proprietatea achizitorului și va respecta întocmai prevederile legale în vigoare, cerințele Temei de proiectare corelate cu realitatea din teren*,* cu respectarea condițiilor prevăzute la art. 21.3. din prezenta secțiune.

**21.2.** Prestatorul are obligația de a despăgubi achizitorul împotriva oricăror:

**a)** reclamații și acțiuni în justiție ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalațiile sau utilajele folosite pentru ori în legătură cu prestarea serviciilor care fac obiectul prezentului contract și

**b)** daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

**21.3.**Drepturile de autor asupra documentațiilor elaborate de către prestator în conformitate cu prevederile prezentului contract se transferă achizitorului după predarea acestora de către prestator, respectiv după recepția documentației tehnice întocmite conform prezentului contract.

***Art. 22. Limba care guvernează contractul***

**22.1.** Limba care guvernează contractul este limba română.

***Art. 23. Comunicări***

**23.1.** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**23.2.** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

***Art. 24. Legea aplicabilă contractului***

**24.1.** Contractul va fi interpretat conform legilor din România.

**24.2.** Prezentul contract constituie titlu executoriu.

***Art. 25.*** ***Confidențialitatea și prelucrarea datelor cu caracter personal***

**25.1.** Prestatorul va respecta standardele de securitate şi confidenţialitate a informaţiilor, de prelucrare a datelor cu caracter personal conform prevederilor Regulamentului nr. 679/2016 și a normelor general obligatorii adoptate în legătură cu protecția datelor cu caracter personal, ținând cont de următoarele precizări:

**25.2.** Atunci când prelucrează date cu caracter personal în legătură cu prezentul contract, fiecare parte se obligă să se conformeze legislației aplicabile privind protecția datelor cu caracter personal, respectiv prevederilor Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor) și a oricăror norme general obligatorii adoptate în legătură cu protecția datelor cu caracter personal.

**25.3.** Fiecare parte, în măsura în care va divulga celeilalte părți date cu caracter personal privind angajații sau reprezentanții săi în scopul executării prezentului contract, se va asigura că va divulga numai informațiile necesare acestui scop.

**25.4.** Fiecare parte va solicita celeilalte părți numai datele cu caracter personal necesare executării prezentului contract și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13-14 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor) și/sau de orice articol sau normă care înlocuiește sau completează aceste prevederi.

**25.5.** Fiecare parte care divulgă date personale ale angajaților/reprezentanților săi se asigură că a furnizat acestora informațiile prevăzute la art. 13-14 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor) și/sau din orice articol sau normă care înlocuiește sau completează aceste prevederi.

**25.6.** Pentru evitarea oricărui dubiu, părțile iau cunoștință și convin ca fiecare parte să determine, în mod independent, scopul/scopurile și mijloacele de prelucrare a datelor cu caracter personal în legătură cu prezentul contract.

**25.7.** În cazul în care apar circumstanțe în care oricare dintre părți acționează ca o persoanăîmputernicită a celeilalte părți, sau ca un operator asociat împreună cu cealaltă parte în legătură cu prezentul contract, părțile se obligă să încheie un acord cu caracter obligatoriu în conformitate cu prevederile din articolele 26 și 28 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor) și/sau din orice articol sau normă care înlocuiește sau completează aceste prevederi.

**25.8.** Fiecare parte își asumă în mod independent responsabilitatea privind prelucrarea datelor cu caracter personal. Încălcarea de către o parte a prevederilor prezentului act precum și a prevederilor Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor) și a normelor general obligatorii adoptate în legătură cu protecția datelor cu caracter personal, nu poate poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

**25.9.**Prestatorul va respecta secretul profesional, pe perioada executării prezentului contract, precum şi după încetarea acestuia.

**25.10.** Prestatorul nu va comunica niciodată oricărei alte persoane sau entităţi nicio informaţie confidenţială divulgată sau despre care a luat la cunoştinţă şi nu va face publică nicio informaţie la care poate avea acces.

**25.11.** Prestatorul se angajează să asigure confidenţialitatea și securitatea informațiilor la care are acces, în orice situaţie. Nicio informaţie nu poate fi utilizată în alte scopuri decât cele menționate în contract/dacă este cazul. În orice situaţie, proprietatea asupra datelor aparţine exclusiv beneficiarului acestor date, iar prestatorul nu va avea niciun drept privind accesul la aceste date.

***DISPOZIŢII FINALE***

***Art. 26. Definiţii:***

**26.1** In prezentul contract următorii termeni vor fi interpretati astfel:

**abatere profesională** - orice comportament culpabil care afectează credibilitatea profesională a operatorului economic în cauză, cum ar fi încălcări ale drepturilor de proprietate intelectuală, săvârşite cu intenţie sau din culpă gravă, inclusiv încălcări ale normelor de deontologie în sensul strict al profesiei căreia îi aparţine acest operator;

**contract de achiziţie publică de servicii** - contract de achiziţie publică de servicii - contractul de achiziţie publică care are ca obiect prestarea de servicii, altele decât cele care fac obiectul unui contract de achiziţie publică de lucrări.

**contractant** - orice operator economic care este parte la un contract de achiziţie publică;

**CPV** - nomenclatorul de referinţă în domeniul achiziţiilor publice, adoptat prin Regulamentul (CE) nr. 2.195/2002 al Parlamentului European şi al Consiliului din 5 noiembrie 2002 privind Vocabularul comun privind achiziţiile publice (CPV);

**document al achiziţiei** - anunţul de participare, documentaţia de atribuire, precum şi orice document suplimentar emis de autoritatea contractantă sau la care aceasta face trimitere pentru a descrie ori stabili elemente ale achiziţiei sau ale procedurii de atribuire;

**documentaţia de atribuire** - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile;

**DUAE** - documentul unic de achiziţii european furnizat în format electronic prin utilizarea formatului standard stabilit de Comisia Europeană, constând în declaraţia pe propria răspundere a operatorului economic cu privire la îndeplinirea criteriilor de calificare şi selecţie;

**etichetă** - orice document, certificat sau atestare care confirmă că lucrări, produse, servicii, procese sau proceduri îndeplinesc anumite cerinţe;

**prestator** - entitatea care pune la dispoziţia unui contractant servicii de instalare sau amplasare a acestora, dacă este cazul, ori care prestează servicii către acesta, care nu are calitatea de subcontractant;

**garanţia de bună execuţie a contractului -** se constituie de către contractant în scopul asigurării autorităţii contractante de îndeplinirea cantitativă, calitativă şi în perioada convenită a contractului de achiziţie publică/contractului subsecvent;

**licitaţie electronică** - procesul repetitiv desfăşurat prin mijloace electronice după o evaluare iniţială completă a ofertelor, în cadrul căruia ofertanţii au posibilitatea de a reduce preţurile prezentate şi/sau de a îmbunătăţi alte valori ale unor elemente ale ofertei, care permite clasificarea ofertelor prin metode automate de evaluare;

**ofertant** - orice operator economic care a depus o ofertă în cadrul unei proceduri de atribuire;

**ofertă** - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică. Oferta cuprinde propunerea financiară, propunerea tehnică, precum şi alte documente stabilite prin documentaţia de atribuire;

**operator economic** - orice persoană fizică sau juridică, de drept public ori de drept privat, sau grup ori asociere de astfel de persoane, care oferă în mod licit pe piaţă executarea de lucrări şi/sau a unei construcţii, furnizarea de produse ori prestarea de servicii, inclusiv orice asociere temporară formată între două ori mai multe dintre aceste entităţi;

**persoane cu funcţii de decizie** - conducătorul autorităţii contractante, membrii organelor decizionale ale autorităţii contractante ce au legătură cu procedura de atribuire, precum şi orice alte persoane din cadrul autorităţii contractante ce pot influenţa conţinutul documentelor achiziţiei şi/sau desfăşurarea procedurii de atribuire;

**Sistemul electronic de achiziţii publice, denumit în continuare SEAP** - desemnează sistemul informatic de utilitate publică, accesibil prin internet la o adresă dedicată, utilizat în scopul aplicării prin mijloace electronice a procedurilor de atribuire şi în scopul publicării anunţurilor la nivel naţional;

**scris(ă) sau în scris** - orice ansamblu de cuvinte sau cifre care poate fi citit, reprodus şi comunicat ulterior, inclusiv informaţii transmise şi stocate prin mijloace electronice;

**specificaţii tehnice** - cerinţe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii autorităţii contractante;

**standard** - o specificaţie tehnică adoptată ca standard internaţional, standard european sau standard naţional de către un organism de standardizare recunoscut, pentru aplicare repetată sau continuă, care nu este obligatorie;

**forţa majoră**- orice eveniment extern, imprevizibil, absolut invincibil şi inevitabil (Cod civil, art. 1351 alin.2) care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu se consideră  *forţă majoră* un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**zile - zile calendaristice**, cu excepţia cazurilor în care se prevede expres că sunt zile lucrătoare.

***Art. 27*. *Interpretare:***

**27.1** În prezentul contract, cu excepția unei prevederi contrare cuvintele la forma singular vor include forma de plural si vice versa, acolo unde acest lucru este permis de context.

**27.2** Termenul “zi”sau “zile” sau orice referire la zile reprezinta zile calendaristice daca nu se specifica în mod diferit.

***Art. 24. Administrarea și derularea contractului***

**24.1.** Persoanele care răspund de administrarea și derularea contractuluiavând ca obiect Servicii de proiectare la investiția **”Amenajare zonă de agrement orașul Ghimbav, Jud. Brașov”**sunt:

- din partea prestatorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- din partea achizitorului dl. …………… – tel +40 268258006, int. 120, mail: [investitii@primaria-ghimbav.ro](mailto:investitii@primaria-ghimbav.ro)

Prezentul contract s-a încheiat astazi,\_\_\_\_\_\_\_\_\_\_, în 3 (trei) exemplare originale, cu o valoare juridică egală, din care două exemplare pentru achizitor și un exemplar pentru prestator.

***ACHIZITOR PRESTATOR***

***ORAS GHIMBAV***

***Primar,***

***Ionel Fliundra***

***Vizat CFPP***

***Secretar general,***

***Dan Szinatovici***

***Dorecția economică, Director executiv***

***Neamțu Mihaela***

***Serviciul Achiziții publice,***

***Proiecte Europene si Autorizări***

***Șef Serviciu***

***Iulia Cristina Racoviță***

***Întocmit,***

***Consilier achiziții publice***

***Cioaca Imola***